Done Jurgiren erretaula (Brusela)

Done Jurgiren erretaula (neerlanderaz Sint-Jorisretabel) Bruselako Arte eta Historia Museoan dagoen erretaula flandestarra da, Borreman familiaren lantegian egindako maisulana, eta familia horretako bigarren belaunaldiko Jan II.aren izenpea daramana, urtearekin batera (1493).  2021ean zaharberritze sakon baten ondoren aurkeztu zen berriro museoan.

 Historia 
Zurezko lana da, margolanik gabea, eta 80 tailla baino gehiago ditu. Done Jurgi da protagonista, eta zazpi eszenek bereziki haren martirio latza deskribatzen dute. 
erdian|thumb|380x380px|Done Jurgiren martiritzaren une bat: sutan den zezen formako galdara batean sartu dute,

Lovainako Baleztarien Gremio Handiak enkargatu zuen bere kapera baterako, eta aukeratu zuten Done Jurgi izatea gaia, santu hori Maximiliano I.a Habsburgokoaren zaindaria zelako. Lovainako gizon nabarmenen elkartea zen Gremioa, ez zehatz soldadu baleztarien talde bat , eta keinu politikoa egin nahi izan zuten. Lovaina okerreko aldean kokatu zen Flandesko 15. mendeko azken hamarkadetako gatazketan, zeinean Maximilianok irabazi zuen azkenean, eskualdearen kontrola erdietsiz. Harekin ondo konpontzeko keinua izan zen horregatik erretaularen enkargua, lovainarren aldetik. Maximiliano zen halaber Bruselan De Lelie esaten zitzaion merkatarien ganberaren patroia, eta haren partaide zen erretailagilea, Jan Borreman. Lovaina zigorretatik libratu zen, eta hortaz erretaulak bete zuen bere funtzio politikoa, baina dirurik gabe ere geratu zen hiria, eta polikromia eta urreztatzea aplikatu gabe geratu zen zurezko lana.
Borreman lantegiak egin zituen erretaula ugarien artean asko esportaziorako izan ziren, eta bat Euskal Herrian dago, Ama Birjinaren Koroatzearen erretaula, Errenteriako Jasokundearen elizan ikusgai dagoena. Adituek honen izaera laukizuzena nabarmendu dute, Bruselakoarekin lotzen duena.  

 Erreferentziak 

 Kanpo estekak 

Kategoria:Borreman lantegiko erretaulak
Kategoria:Bruselako eskulturak
Kategoria:Bruselako Arte eta Historia Museoa